РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 20

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

19 юни 2017 г.
/понеделник - 10,00 часа/

Днес, 19 юни 2017 г. (понеделник), от 10,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА - отсъства
СОНЯ НАЙДЕНОВА - отсъства	

Присъстват от администрацията на ВСС експертни сътрудници към комисията: Румен Митев - началник-отдел "САОД", Емилия Петкова – главен експерт в отдел „САОД“.

ПО ДНЕВНИЯ РЕД:

1. ОТНОСНО: Извлечение от протокол № 26/12.06.2017 г. от заседание на Комисията по атестирането и конкурсите към Съдийската колегия на ВСС относно предоставяне на актуален анализ на възможностите за съкращаване на щатната численост на районните съдилища с оглед разкриването на още 2 /две/ щатни длъжности „съдия“ в Апелативен съд – София.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение извлечение от протокол № 26/12.06.2017 г. от заседание на Комисията по атестирането и конкурсите към Съдийската колегия на ВСС относно предоставяне на актуален анализ на възможностите за съкращаване на щатната численост на районните съдилища с оглед разкриването на още 2 /две/ щатни длъжности „съдия“ в Апелативен съд – София.
1.2. Поддържа становището си, отразено в решение по протокол № 14/20.04.2017 г., което е направено въз основа на най-актуалните към момента данни за натовареността на съдилищата.
1.3. Изпраща решението по т. 1.2. ведно с решението по протокол № 14/20.04.2017 г. на Комисията по атестирането и конкурсите, за сведение и по компетентност.

2. ОТНОСНО: Писмо изх. № 2166/14.06.2017 г. от системния администратор на Районен съд – Димитровград във връзка с въпроси касаещи Системата за случайно разпределение на делата.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо изх. № 2166/14.06.2017 г. от системния администратор на Районен съд – Димитровград във връзка с въпроси касаещи Системата за случайно разпределение на делата.
2.2. Изпраща писмото по т. 2 на Комисия „Професионална квалификация и информационни технологии“ към Пленума на ВСС, по компетентност.

3. ОТНОСНО: Протокол от среща на работната група по административни дела, проведена на 19.05.2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема Протокол № 2/19.05.2017 г. от среща на постоянната Работна група по административни дела, сформирана към КСКНСС към СК на ВСС, ведно с подробно описаните в него решения.
3.2. Протоколът по т. 5.1. да бъде публикуван в подраздела на Работната група по административни дела на интернет страницата на комисията.
3.3. Във връзка с решенията по т. І от протокола ПРИЕМА допълнения в Номенклатурата на статистическите кодове по административни дела и в Приложение № 1 към Правилата за оценка на натовареността на съдиите, съгласно приложената таблица, а именно:
а) в Номенклатурата на статистическите кодове по административни дела:
- в код 493 – допълва се описанието на кода;
- създава се нов код 610 и се разпределя в група 20 от Приложение № 1 към ПОНС;
- в код 2400 – допълва се описанието на кода;
- създава се нов код 4500 и се разпределя в група 46 от Приложение № 1 към ПОНС;
б) в Приложение № 1 към ПОНС:
- група 18 – допълва се описанието на групата;
- група 20 – допълва се описанието на групата и се добавя новият код 610;
- група 30 – допълва се описанието на групата;
- група 46 – допълва се описанието на групата и се добавя новият код 4500.
3.4. Изпраща решението по т. 3.3., ведно с приложената таблица на разработчика на ЦСРД и СИНС, за сведение и актуализиране на съответните системи.
3.5. Изпраща решението по т. 3.3., ведно с приложената таблица на председателя на Върховния административен съд, за сведение и уведомяване на разработчика на деловодната система, действаща в административните съдилища, с оглед нейното актуализиране. В придружителното писмо да се посочи линк с адреса на публикуваните материали в интернет.
3.6. Изпраща решението по т. 3.3., ведно с приложената таблица, на административните съдилища за сведение.
3.7. Отлага обсъждането по точка ІІ от протокола, приет по т. 3.1. за вземане на съответно решение след приемане на анализа по § 11 от ПЗР на Правилата за оценка на натовареността на съдиите.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ